# Manual del monitor del sistema

El monitor del sistema mostra informació gràfica de la càrrega del sistema en un quadre.

2005
Davyd Madeley
2004
Sun Microsystems
2003
2004
Chee Bin HOH
2007
Gil Forcada (gilforcada@guifi.net)
Projecte de documentació del GNOME

Teniu permís per a copiar, distribuir i/o modificar aquest document, sota els termes de la Llicència de documentació lliure GNU (GFDL), versió 1.1 o qualsevol versió publicada posteriorment per la Free Software Foundation, sense seccions invariants, sense texts de portada i sense texts de contraportada. Podeu trobar una còpia de la GFDL en aquest enllaç o en el fitxer COPYING-DOCS distribuït amb aquest manual.

Aquest manual forma part d'una col·lecció de manuals del GNOME distribuïts sota la GFDL. Si voleu distribuir aquest manual independentment de la col·lecció, podeu fer-ho afegint una còpia de la llicència al manual, tal com es descriu a la secció 6 de la llicència.

Molts dels noms que les empreses utilitzen per a distingir els seus productes i serveis es consideren marques comercials. Quan aquests noms apareguin en qualsevol documentació del GNOME, si els membres del Projecte de documentació del GNOME han estat avisats pel que fa a les marques, els noms apareixeran en majúscules o amb les inicials en majúscules.

EL DOCUMENT I LES VERSIONS MODIFICADES DEL DOCUMENT S'OFEREIXEN SOTA ELS TERMES DE LA LLICÈNCIA DE DOCUMENTACIÓ LLIURE DE GNU, TENINT EN COMPTE QUE:

1. EL DOCUMENT S'OFEREIX «TAL COM ÉS», SENSE CAP TIPUS DE GARANTIA, NI EXPLÍCITA NI IMPLÍCITA; AIXÒ INCLOU, SENSE LIMITAR-S'HI, LES GARANTIES QUE EL DOCUMENT O LA VERSIÓ MODIFICADA DEL DOCUMENT NO TINGUI DEFECTES, SIGUI COMERCIALITZABLE, SIGUI ADEQUAT PER A UN ÚS CONCRET O NO INFRINGEIXI CAP LLEI. TOT EL RISC PEL QUE FA A LA QUALITAT, EXACTITUD I RENDIMENT DEL DOCUMENT O LA VERSIÓ MODIFICADA DEL DOCUMENT ÉS VOSTRE. EN CAS QUE EL DOCUMENT RESULTÉS DEFECTUÓS EN QUALSEVOL ASPECTE, VÓS (NO PAS L'ESCRIPTOR INICIAL, L'AUTOR O CAP ALTRE COL·LABORADOR) ASSUMIU TOT EL COST DE MANTENIMENT, REPARACIÓ O CORRECCIÓ. AQUESTA RENÚNCIA DE GARANTIA CONSTITUEIX UNA PART ESSENCIAL D'AQUESTA LLICÈNCIA. NO S'AUTORITZA L'ÚS DE CAP DOCUMENT O VERSIÓ MODIFICADA DEL DOCUMENT EXCEPTE SOTA AQUESTA RENÚNCIA DE GARANTIA; I

2. EN CAP CAS I SOTA CAP INTERPRETACIÓ LEGAL, JA SIGUI PER AGREUJAMENT (INCLOENT-HI LA NEGLIGÈNCIA), CONTRACTE O ALTRE CAS, L'AUTOR, L'ESCRIPTOR ORIGINAL, QUALSEVOL DELS COL·LABORADORS O DISTRIBUÏDORS DEL DOCUMENT O UNA VERSIÓ MODIFICADA DEL DOCUMENT NI CAP PROVEÏDOR D'AQUESTES PARTS NO SERAN RESPONSABLES DAVANT DE NINGÚ PER CAP DANY DIRECTE, INDIRECTE, ESPECIAL, ACCIDENTAL O CONSECUTIU DE QUALSEVOL TIPUS; AIXÒ INCLOU, SENSE LIMITAR-S'HI, ELS DANYS PER PÈRDUA DE CLIENTS, INTERRUPCIONS DE LA FEINA, FALLADA O MALFUNCIONAMENT DE L'ORDINADOR, O QUALSEVOL ALTRA PÈRDUA O DANY RELACIONAT AMB L'ÚS DEL DOCUMENT I LES VERSIONS MODIFICADES DEL DOCUMENT, FINS I TOT SI S'HA INFORMAT AQUESTA PART DE LA POSSIBILITAT D'AQUESTS DANYS.

Angela
Boyle

    	 aboyle@aboyle.com

Chee Bin
HOH
Projecte de documentació del GNOME

    cbhoh@mimos.my

Davyd
Madeley
Projecte GNOME

    davyd@madeley.id.au

Versió 2.10
Març de 2005

Davyd Madeley

Versió 2.8
Agost de 2004

Angela Boyle

Projecte de documentació del GNOME

Manual de la miniaplicació del monitor del sistema (Versió 2.1)
Febrer de 2004

Equip de documentació del GNOME de Sun

Projecte de documentació del GNOME

Manual de la miniaplicació del monitor del sistema (Versió 2.0)
Juliol 2003

Chee Bin HOH cbhoh@mimos.my

Projecte de documentació del GNOME

Aquest manual descriu la versió 2.10 del monitor del sistema.

## Comentaris

Per a informar d'un error o fer un suggeriment sobre la miniaplicació del monitor del sistema o aquest manual, seguiu les indicacions de la Pàgina de suggeriments del GNOME.

## Introducció

### Monitor del sistema

Mostra el monitor del sistema on es visualitza una gràfica de la càrrega de la UCP.

El monitor del sistema mostra informació gràfica sobre la càrrega del sistema en un quadre. Podeu configurar-lo perquè mostri la informació del sistema següent:

- Temps d'utilització de la UCP (unitat central de processament)

- Utilització de la memòria

- Trànsit de xarxa

- Utilització de l'espai d'intercanvi

- Càrrega mitjana del sistema

- Càrrega del disc

### Per a afegir el monitor del sistema a un quadre

Per a afegir el monitor del sistema a un quadre, feu clic amb el botó secundari en el quadre i després escolliu Afegeix al quadre. Seleccioneu el monitor del sistema en el diàleg Afegeix al quadre, després feu clic a D'acord.

La disposició del monitor del sistema varia segons la mida i el tipus de quadre a on està la miniaplicació.

## Visualització de gràfiques

### Visualitzar més gràfiques

Per a configurar la miniaplicació monitor del sistema, feu clic amb el botó secundari sobre la miniaplicació i escolliu Preferències. A Recursos monitoritzats podeu escollir quins gràfics voleu visualitzar:

- Processador

  Seleccioneu aquesta opció per a visualitzar un gràfic de l'utilització de l'UCP.

- Memòria

  Seleccioneu aquesta opció per a visualitzar un gràfic de la utilització de la memòria.

- Xarxa

  Seleccioneu aquesta opció per a visualitzar un gràfic del trànsit de xarxa.

- Espai d'intercanvi

  Seleccioneu aquesta opció per a visualitzar un gràfic de la utilització de l'espai d'intercanvi.

- Càrrega

  Seleccioneu aquesta opció per a visualitzar un gràfic de la càrrega mitjana del sistema.

- Disc dur

  Seleccioneu aquesta opció per a visualitzar un gràfic de la utilització del disc.

### Per a visualitzar la utilització actual d'un recurs del sistema

Per a visualitzar la utilització actual d'un recurs del sistema, posicioneu el punter del ratolí a sobre del gràfic corresponent de la miniaplicació. Un indicador mostrarà la utilització actual com a percentatge.

### Per a visualitzar informació addicional del monitor del sistema

Per a visualitzar informació addicional del monitor del sistema, feu clic amb el botó secundari sobre la miniaplicació i escolliu Obre el monitor del sistema per a iniciar l'aplicació monitor del sistema.

L'aplicació monitor del sistema us permet monitoritzar els processos i la utilització dels recursos. Podeu utilitzar l'aplicació monitor del sistema per a modificar-ne el comportament.

## Personalitzar l'aparença

### Diàleg de preferències

Diàleg de preferències

### Per a canviar l'amplada

En el menú del botó secundari, aneu a Preferències. A Opcions, utilitzeu el quadre giratori Amplada del monitor del sistema per a especificar l'amplada de cada gràfic del monitor del sistema (en píxels).

### Per a actualitzar a intervals freqüents

En el menú del botó secundari, aneu a Preferències. A Opcions, utilitzeu el quadre giratori Interval entre actualitzacions del monitor del sistema per a especificar l'interval al que voleu actualitzar els gràfics (en mil·lisegons).

### Canviar els colors d'un gràfic

Per a canviar els colors d'un gràfic, seguiu els passos següents:

1. Feu clic amb el botó secundari sobre la miniaplicació i després escolliu Preferències.

2. Seleccioneu la pestanya que us interessi en l'àrea de Colors del diàleg de Preferències del monitor del sistema.

3. Feu clic en el botó de selecció de color que us interessi canviar en la secció dintre de les pestanyes seleccionada.

4. En el diàleg Trieu un color utilitzeu la roda de color o els quadres giratoris per a escollir el color de la línia per a el paràmetre seleccionat.

5. Feu clic a D'acord.

La secció dintre de les pestanyes per a cada recurs proporciona botons de selecció de color que podeu utilitzar per a canviar el color dels paràmetres per a cada recurs.

- Processador

  Seleccioneu aquesta pestanya per a mostrar els botons de color per als paràmetres següents:

  Paràmetre | Descripció
  --- | ---
  Usuari | Temps del processador que s'utilitza per activitats que no són del nucli.
  Sistema | Temps del processador que s'utilitza per activitats del nucli.
  Prioritat | Temps del processador que s'utilitza per a processos de baixa prioritat
  IOWait | Temps del processador que s'utilitza quan s'espera per E/S
  Inactiu | Capacitat de processament no utilitzada

- Memòria

  Seleccioneu aquesta pestanya per a mostrar els botons de color per als paràmetres següents:

  Paràmetre | Descripció
  --- | ---
  Usuari | Memòria utilitzada per activitats que no són del nucli.
  Compartida | Memòria utilitzada per més d'una aplicació
  Memòria intermèdia | Memòria utilitzada per emmagatzemar temporalment dades enviades o rebudes
  En memòria cau | Memòria utilitzada per a emmagatzemar dades per a un accés ràpid
  Lliure | Memòria que no s'està utilitzant

- Xarxa

  Seleccioneu aquesta pestanya per a mostrar els botons de color per als paràmetres següents:

  Paràmetre | Descripció
  --- | ---
  SLIP | Connexió de xarxa amb el Protocol d'Internet de Línia Sèrie
  PLIP | Connexió de xarxa amb el Protocol d'Internet de Línia Paral·lel
  Ethernet | Connexió de xarxa Ethernet
  Altre | Connexió de xarxa que no sigui SLIP, PLIP o Ethernet
  Fons | Sense connexió de xarxa

- Espai d'intercanvi

  Seleccioneu aquesta pestanya per a mostrar els botons de color per als paràmetres següents:

  Paràmetre | Descripció
  --- | ---
  Utilitzada | Espai d'intercanvi que utilitza el sistema
  Lliure | Espai d'intercanvi que està lliure d'ús

- Càrrega

  Seleccioneu aquesta pestanya per a mostrar els botons de color per als paràmetres següents:

  Paràmetre | Descripció
  --- | ---
  Mitjana | Càrrega del sistema
  Fons | això, quan no hi ha càrrega

- Disc dur

  Seleccioneu aquesta pestanya per a mostrar els botons de color per als paràmetres següents:

  Paràmetre | Descripció
  --- | ---
  Lectura | Velocitat de lectura a disc
  Escriptura | Velocitat d'escriptura a disc
  Fons | Temps de disc en espera